钦定古今图书集成/明伦汇编/官常典/第097卷 > 瀛文敬王瓌
## 钦定古今图书集成/明伦汇编/官常典/第097卷 > 瀛文敬王瓌

按《金史》本传：“瀛王瓌，本名桓笃，郓王琮之同母弟也。
重厚寡言，内行修饬，工诗，精于骑射，书艺女直大小
字。大定二十二年，封崇国公。二十六年，加崇进。章宗
即位，迁开府仪同三司，封瀛王。明昌三年薨。敕葬事
所须，皆从官给。命工部侍郎胥持国等典丧事。比葬，
帝三临奠，哭之恸，谥曰文敬。其后帝谓辅臣曰：‘王性
忠孝，兄弟中最为善人，故朕尝令在左右。温王虽幼
亦佳，不二旬俱逝，良可哀悼’。”